\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**E l ő t e r j e s z t é s**

**Révfülöp Nagyközség Önkormányzata Polgármestere döntéséhez**

**Tárgy: Révfülöp Nagyközség Önkormányzata 2019. évi költségvetésről szóló**

**3/2019. (II. 18.) önkormányzati rendelete módosítása**

**Előkészítette:** Molnárné Vagányi Diána pénzügyi ügyintéző

Jogszabállyal nem ellentétes

Dr. Szabó Tímea jegyző

**Tisztelt Képviselő-testület!**

A költségvetési szervek tervezését, előirányzat módosítását, gazdálkodásának rendjét az államháztartásról szóló 2011. évi CXCV. törvény (Áht) és az államháztartásról szóló törvény végrehajtásáról megalkotott 368/2011. (XII.31.) Korm. rendelet (Ávr) szabályozza. Az Áht. 34. §-a határozza meg az előirányzatok módosításával, megváltoztatásával kapcsolatos rendelkezéseket. Ennek megfelelően az Önkormányzat a bevételi és kiadási előirányzatait felemelheti, illetve csökkenheti.

Az államháztartásról szóló 2011. évi CXCV. törvény 34. §-a alapján:

34. § (1) A helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról a (2) és (3) bekezdésben meghatározott kivétellel a képviselő-testület dönt.

(2) A helyi önkormányzat költségvetési rendelete a polgármester számára lehetővé teheti a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást.

(3) A helyi önkormányzati költségvetési szerv bevételi előirányzatai és kiadási előirányzatai a Kormány rendeletében meghatározott esetben a helyi önkormányzati költségvetési szerv saját hatáskörében módosíthatók, a kiadási előirányzatok egymás között átcsoportosíthatók.

(4) A képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként – az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítja a költségvetési rendeletét. Ha év közben az Országgyűlés – a helyi önkormányzatot érintő módon – a 14. § (3) bekezdése szerinti fejezetben meghatározott támogatások költségvetési kiadási előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

(5) A nemzetiségi önkormányzat, a társulás, a térségi fejlesztési tanács, valamint az általuk irányított költségvetési szervek bevételi előirányzatainak és kiadási előirányzatainak módosítására, átcsoportosítására az (1)–(4) bekezdést kell alkalmazni, azzal hogy a képviselő-testület hatáskörét a nemzetiségi önkormányzat testülete, közgyűlése, a társulási tanács, illetve a térségi fejlesztési tanács tagjai gyakorolják, polgármesteren a nemzetiségi önkormányzat elnökét, a társulási tanács elnökét, illetve a térségi fejlesztési tanács elnökét kell érteni.

Révfülöp Nagyközség Önkormányzatának 2019. évi költségvetési rendeletének módosítására a támogatások és elnyert pályázatok összegei indokolják. A kiadási előirányzat módosítására az átadott pénzeszközök, beruházások, átcsoportosítások, valamint a tartalék miatt került sor.

**I. módosítás**

A **bevételi** költségvetési főösszeg változása és az átcsoportosítások az alábbiakból tevődnek össze a **2019. szeptemberi módosításkor.**

* Balaton Fejlesztési Tanács által megítélt 2018. évi pályázat összege + 500.000 F
* Működési célú támogatások - 658.654 Ft

Révfülöp és Térsége Intézményfenntartó Társulásnak átadott összeg csökkent kiegészítő állami támogatás miatt

* Felhalmozási célú támogatás az Emberi Erőforrások Minisztérium által kiírt pályázat összege (iskola felújítás) + 29.000.000 Ft
* Révfülöpi Termelői piac pályázat végelszámolásának összege + 2.000.000 Ft
* A 2018. évi lakossági víz és csatorna pályázatból fel nem használt összeg + 274.427 Ft
* A lakosság által befizetett adomány összege + 221.200 Ft
* Turisztikai gyakorlat képzés költsége + 842.595 Ft
* 2018. évi zárszámadás alapján pénzmaradvány + 3.900.298 Ft

**Összes bevétel növekedés:** **36.079.866 Ft**

A **kiadási** költségvetési főösszeg változása az alábbiakból tevődik össze:

* Külső személyi juttatás 29 fő diák szakmai gyakorlatának összege + 842.595 Ft
* Közlekedési költségtérítés (047320 Turizmusfejlesztés) + 5.000Ft
* Visszafizetendő gyermekétkeztetés és lakossági csatorna és víz

támogatáshoz kapcsolódó fizetendő kamat (018010) + 51.089 Ft

* Szemétszállítás (013320) + 500.000 Ft
* Működési célú előzetesen felszámított áfa + 175.001 Ft
* Szakmai anyagok beszerzése

(Villa Filip kiadvány, galéria plakát, meghívó, 082063, 082061) + 200.000 Ft

* Egyéb szolgáltatások (riasztó berendezés felügyeleti díja, 082063) + 10.000 Ft
* Tartalék (011130) + 1.664.560 Ft
* 2018. évi lakossági csatorna és víz és gyermekétkeztetési

támogatás visszafizetése (018010) + 2.580.522 Ft

* Balaton-felvidéki Szociális, Gyermekjóléti és Háziorvosi

ügyeleti Szolgálat feladataihoz hozzájárulás + 753.498 Ft

* Polgárőr Egyesület támogatása (031060) + 200.000 Ft
* Iskola felújítás (013350) + 29.000.000 Ft
* Gőzhajó részvény (082061) + 97.601 Ft

**Összes kiadás növekedés: 36.079.866 Ft**

**II. módosítás**

A **bevételi** költségvetési főösszeg változása és az átcsoportosítások az alábbiakból tevődnek össze a **2019. decemberi módosításkor.**

* Ábrahámhegy Község Önkormányzata által átadott összeg a

2017. évi állami támogatás visszafizetésére (011130) + 575.084 Ft

* Települési önkormányzat egyes köznevelési feladat támogatásainak

csökkenése a gyermek létszám csökkenéséből fakadóan (018010) - 1.069.100 Ft

* Települési önkormányzat szociális, gyermekjóléti és

gyermekétkeztetési feladatainak támogatásának csökkenése (018010) - 5.769.519 Ft

* Könyvtári érdekeltségnövelő állami támogatás (018010) + 230.000 Ft
* 2019. évi Lakossági víz és csatorna kiegészítő támogatás (018010) + 6.737.800 Ft
* 2019. évi szociális tüzelőanyag pályázat (018010) + 1.489.710 Ft
* Bursa ösztöndíj visszatérítése (018010) + 25.000 Ft
* Közfoglalkoztatás támogatása (041233) - 2.000.000 Ft

(2019-ben az önkormányzat két főt foglalkoztat közfoglalkoztatási programban)

* Bethlen Gábor Alap által kiírt pályázaton elnyert összeg + 600.000 Ft

„Révfülöp és Rév testvér-települési együttműködés fejlesztése”

* Orvosi eszközök beszerzésére + 2.979.772 Ft
* Temető fejlesztés támogatására + 3.401.964 Ft
* Óvoda udvar című pályázatra + 4.601.210 Ft
* Egészségház felújítás pályázat + 12.453.569 Ft
* Iparűzési adó + 20.000.000 Ft
* Gépjárműadó + 400.000 Ft
* Idegenforgalmi adó + 7.000.000 Ft
* Bérleti díj bevételek (013350) + 12.000.000 Ft
* Továbbszámlázott szolgáltatások bevétele (013350) + 355.000 Ft
* Kiszámlázott áfa a bérleti díjhoz kapcsolódóan (013350) + 3.115.000 Ft
* Általános forgalmi adó visszatérítése (013350) - 9.000.000 Ft
* Általános forgalmi adó visszatérítése (081061) + 9.000.000 Ft
* Készletértékesítés (047320) + 73.000 Ft
* Készletértékesítéshez kapcsolódó áfa (047320) +20.000 Ft
* Szolgáltatások bevétele strand (081061) + 8.000.000 Ft
* Strand bevételhez kapcsolódó áfa (081061) + 2.150.000 Ft
* Román testvértelepüléstől átvett pénzeszköz + 28.890 Ft
* Pécsi Tudományegyetemtől átvett pénzeszköz + 29.400 Ft

**Összes bevétel növekedés:** **77.426.780 Ft**

A **kiadási** költségvetési főösszeg változása az alábbiakból tevődik össze:

* Túlóra díj (047320) + 350.000 Ft
* Közlekedési költségtérítés a nyáron foglalkoztatott diákoknak (047320) + 5.000 Ft
* Túlmunkadíj (066020) + 1.200.000 Ft
* Megbízási díjak (066020) - 1.000.000 Ft
* Szociális hozzájárulási adó (066020) - 200.000 Ft
* Védőnő jutalom + 25.021 Ft
* Strandon dolgozó diákok munkabére, járulékok + 1.463.000 Ft
* Diákok, vízimentők ellátása + 406.000 Ft
* Megbízási szerződés háziorvosi rendelő + 880.000 Ft
* Szemétszállítás (081061) + 1.500.000 Ft
* Árubeszerzés a Tourinform irodába + 200.000 Ft
* Tapolca Társulásnak átadott pénzeszköz (házi segítségnyújtás,

szociális étkeztetés, gyermekjóléti szolgálat, háziorvosi ügyelet) + 2.485.882 Ft

* Háziorvosi ügyeletre átadott pénzeszköz - 1.821.641 Ft
* Házi segítségnyújtásra átadott pénzeszköz - 664.241 Ft
* Bölcsődei hozzájárulás - 750.000 Ft
* Lakossági víz és csatorna pályázat átutalása + 6.737.800 Ft
* Révfülöpi Óvoda Társulás finanszírozása +.1.147.036 Ft
* Tartalék + 56.885.054 Ft
* Orvosi eszközök vásárlása + 2.979.790 Ft
* Strand lépcsők + 838.200 Ft

**Összes kiadás növekedés:** **77.426.780 Ft**

A **bevételi** költségvetési főösszeg változása és az átcsoportosítások az alábbiakból tevődnek össze a **2019. III. módosítás**

* működési célú támogatások + 2.154.848Ft
* közhatalmi bevételek + 10.922.687 Ft

iparűzési adó, gépjármű adó és idegenforgalmi adó

* működési bevételek + 307.423 Ft

vagyon hasznosításából befolyt bérleti díj, kamat bevételek

* finanszírozási bevételek - 1.774.892 Ft

államháztartáson belüli megelőlegezések, előző évi költségvetési maradvány igénybevétele

**Összes bevétel növekedés:**  **11.610.066 Ft**

A **kiadási** költségvetési főösszeg változása az alábbiakból tevődik össze:

* személyi juttatások + 1.452.518 Ft
* munkaadót terhelő járulékok - 5.290 Ft
* dologi kiadások

közutak ,strandok karbantartásai, strand szolgáltatások + 18.092.425 Ft

* működési célú kiadások + 32.203.837 Ft

tartalék

* beruházások - 3.168.215 Ft
* felújítások - 35.420.029 Ft
* finanszírozási kiadások (közfoglalkoztatás) - 1.545.180 Ft

**Összes kiadás növekedés: 11.610.066 Ft**

A kiadások és a bevételek előirányzatait a teljesítés adatokhoz igazítottuk.

A dologi kiadásokon belüli és kormányzati funkciók közötti átcsoportosítás több esetben is szükséges volt.

Fenti módosításokat az előterjesztés mellékletét képező rendelet és annak mellékletei tartalmazzák.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján veszélyhelyzetben a települési önkormányzat képviselő-testületének a feladat- és hatáskörét a polgármester gyakorolja. A Kormány a veszélyhelyzet kihirdetéséről szóló 40/2020. (III. 11.) Korm. rendeletével Magyarország egész területére veszélyhelyzetet hirdetett ki.

INDOKOLÁS

Az államháztartásról szóló 2011. évi CXCV. törvény 23. § (2) bekezdése alapján a helyi önkormányzat a költségvetését költségvetési rendeletben állapítja meg. A költségvetés megalkotásának kötelezettsége nem csak az államháztartási törvényben, hanem az Alaptörvényben és a Magyarország helyi önkormányzatairól szóló törtvényben is szabályozott. Nem kérdés, hogy a költségvetés megalkotásának kötelezettsége rendeleti formában magasabb szintű jogszabályi rendelkezésnek való megfelelés érdekében szükséges.

Ezen túl nyilván azért is, hiszen a gazdálkodás rendszerét, a tervezett bevételeket, a teljesíthető kiadásokat határozza meg.

Az államháztartási törvény, valamint annak végrehajtási rendelete a költségvetés tartalmi elemeit szabályozza, így ezek a rendelet tervezet összeállításának alapjai.

A módosítással a rendelet költségvetési fő összeget meghatározó, valamint a kiemelt előirányzatokat tartalmazó szakasza, valamint a mellékletei módosulnak.

ELŐZETES HATÁSVIZSGÁLAT

a jogalkotásról szóló 2010. évi CXXX. törvény 17. §-a alapján

A tervezett jogszabályvárható következményei

Társadalmi hatása: nincs

Gazdasági hatása: nincs

Költségvetés hatásai: Az Önkormányzat költségvetéséről szóló rendeletet módosítja az előterjesztésben részletezettek szerint

Környezeti következmények: nincs

Egészségügyi következmények: nincs

Adminisztratív terheket befolyásoló hatás: nincs

A jogszabály megalkotásának szükségessége: jogszabályi kötelezettség

A jogalkotás elmaradásának várható következményei: jogszabálysértés

A jogszabály alkalmazásához szükséges személyi,

szervezeti, tárgyi és pénzügyi feltételek: A tervezet elfogadása esetén a rendelet alkalmazása jelenlegihez képest többlet személyi, szervezeti, tárgyi és pénzügyi feltételt nem igényel

Tájékoztatási kötelezettség:

Az államháztartásról szóló 2011. évi CXCV. törvény (a továbbiakban: Áht.) 24. § (4) bekezdése alapján a költségvetés előterjesztésekor a képviselő-testület részére tájékoztatásul a következő mérlegeket és kimutatásokat kell - szöveges indokolással együtt - bemutatni:

*a)* a helyi önkormányzat költségvetési mérlegét közgazdasági tagolásban, előirányzat felhasználási tervét,

*b)* a többéves kihatással járó döntések számszerűsítését évenkénti bontásban és összesítve,

*c)* a közvetett támogatásokat - így különösen adóelengedéseket, adókedvezményeket - tartalmazó kimutatást, és

d) a 29/A. § szerinti tervszámoknak megfelelően a költségvetési évet követő három év tervezett előirányzatainak keretszámait főbb csoportokban, és a 29/A. § szerinti tervszámoktól történő esetleges eltérés indokait.

Az államháztartásról szóló 368/2011. (XII. 31.) Korm. rendelet 28. § alapján az Áht. 24. § (4) bekezdés *c)* pontja szerinti közvetett támogatásokat legalább az alábbi részletezettségben kell bemutatni:

*a)* az ellátottak térítési díjának, kártérítésének méltányossági alapon történő elengedésének összege,

*b)* a lakosság részére lakásépítéshez, lakásfelújításhoz nyújtott kölcsönök elengedésének összege,

*c)* a helyi adónál, gépjárműadónál biztosított kedvezmény, mentesség összege adónemenként,

*d)* a helyiségek, eszközök hasznosításából származó bevételből nyújtott kedvezmény, mentesség összege, és

*e)* az egyéb nyújtott kedvezmény vagy kölcsön elengedésének összege.

A fentiek szerint előírt tájékoztatásban, illetve annak szöveges indokolásában a költségvetési rendelet elfogadása óta bekövetkezett, illetve annak módosítása kapcsán aktuális változásokat jelen előterjesztés, a számszaki adatokat a jelen előterjesztéshez csatolt táblázat tartalmazza.

Az Önkormányzat költségvetési mérlege – a korábbi évek gyakorlatának megfelelően a költségvetési rendeletbe került beépítésre. A mérleg tartalmazza a megállapított bevételi főösszeg jogcím-csoportonkénti részletezését, valamint a megállapított kiadási főösszeg részletezését kiemelt előirányzatonként.

Az Önkormányzatnak jelenleg többéves kihatással, anyagi kötelezettséggel járó döntése nincs.

A költségvetési évet követő három év tervezett előirányzatainak keretszámai főbb csoportokban

**ADÓSSÁGOT KELETKEZTETŐ ÜGYLETEK**

|  |  |  |  |  |
| --- | --- | --- | --- | --- |
| Kötelezettség | 2019.év | 2020.év | 2021.év | 2022.év |
|  |  |  |  |  |
| Összesen: | 0 | 0 | 0 | 0 |

**SAJÁT BEVÉTELEK**

Ft

|  |  |  |  |  |
| --- | --- | --- | --- | --- |
| **Megnevezés** | **2019. év** | **2020. év** | **2021. év** | **2022. év** |
| Helyi adók | 150.597.577 | 140.000.000 | 140.000.000 | 140.000.000 |
| Önk. vagyon és vagyoni ért. jog értékesítéséből származó bevétel |  |  |  |  |
| Önkormányzati ingatlan bérleti díj | 67.000.000 | 80.000.000 | 80.000.000 | 80.000.000 |
| Szolgáltatás ellenértéke | 34.012.328 | 30.000.000 | 30.000.000 | 30.000.000 |
| Bírság, pótlék, díjbevétel | 637.010 | 500.000 | 500.000 | 500.000 |
| **Összesen:** | **252.246.915** | **250.500.000** | **250.500.000** | **250.500.000** |

**ADÓSSÁGOT KELETKEZTETŐ ÜGYLETEK**

**ÉS**

**SAJÁT BEVÉTELEK**

**ÖSSZEVETÉSE**

Ft

|  |  |  |  |  |
| --- | --- | --- | --- | --- |
| Megnevezés | **2019. év** | **2020. év** | **2021. év** | **2022. év** |
| Saját bevétel 50 %-a | 126.123.458 | 125.250.000 | 125.250.000 | 125.250.000 |
| Adósságot keletkeztető ügyletből származó fizetési kötelezettség | 0 | 0 | 0 | 0 |
| Saját bevétel 50 %-a és az adósságot keletkeztető ügyletből származó fizetési kötelezettségek különbsége | 126.123.458 | 125.250.000 | 125.250.000 | 125.250.000 |

Révfülöp, 2020. június ….

Kondor Géza

polgármester